KUNINGRIIGI TUUL
Tere tulemast taas saatesarja Kuningriigi tuul.
Aastail 2017 ja 2018
liigub maailm vaimus uude ajastusse.
2017. a sügisel algas juba uus juubeliaasta hooaeg,
evangeelium naasis maailma äärtest tagasi Iisraeli
ja Iisraeli messiaanlikud juudid
võtsid koha ülemaailmse koguduse keskel.
Jeesuse naasmiseks valmistumine intensiivistub
ja tänases saates vaatame,
kuidas näeb see algav uus ajastu välja Iisraelist vaadatuna.
Oleme selle lävel.
Nii rida Ilmutusraamatus ennustatud sündmusi
kui Apostlite tegudes nähtav mudel peavad teostuma
vahetult enne Jeesuse naasmist.
Apostlite tegude mudelid
ja Ilmutusraamatu apokalüptilised sündmused hakkavd teostuma
Jeesuse naasmisele eelneva põlvkonna ajal.
Paljud naasmise tingimused paistavad nüüd täituma hakkavat.
Võimalik, et ootus kestab veel 500 aastat,
kuid ma ei usu seda.
Asher Intrater on rahvusvahelise tunnustusega messiaanlik juht,
kes on Iisraelis kahe messiaanliku koguduse vanem
ja juhib Jeruusalemma lähedal Yad Hashmonas baseeruvat ühendust
Revive Israel.
Elame tõeliselt erilisel ajal.
Tahan kindlaks teha, et meid valesti ei mõistetaks.
Usume kogu Pühakirja
Moosese raamatuist Ilmutusraamatuni.
Piibel on autoriteet tõe vallas.
Me ei usu "mida iganes Jumal mulle räägib".
Meie autoriteet on Piibel. Lisaks tahan öelda,
et mida tahes keegi lõpuaegadest arvab,
kaugeneme iga päevaga ristilöömisest ja läheneme Jeesuse naasmisele.
Räägime protsessist, mida kristlased on alati uskunud,
kuid ajad liiguvad nüüd kiiresti.
Nagu enne Jeesuse esimest tulekut,
on Messia tuleku ootus ka nüüd kogu Iisraelis kasvamas.
Juudi kalendris ja heebrea keeles loetakse aastaid tähtedega.
Igal aastal on tähtedest vaste.
Mõne aasta pärast jõuame tähestiku lõppu.
Heebrea tähestiku viimane täht on 'tav'.
Varsti jõuame tähtedeni 'tav-tav' ehk tähestiku lõppu.
See juhtub 2040. a.
Ma ei ütle, et Jeesus tuleb siis tagasi, aga see võib olla selleks hea aasta.
Ütlen siiski, et igal juhul on mõte sellest,
et Messias võiks naasta 2040. a või enne seda,
juutide seas populaarne. Ma ei prohveteeri, kuid mulle tundub,
et religioossete juutide kogukond
hakkab 2040. a lähenedes innukalt Messiat ootama.
Lisaks on minu meelest huvitav,
et Iraani juht ajatolla Khomeini on ennustanud,
et Jeruusalemm hävitatakse 2040. aastaks.
Šiia moslemite äärmusliikumised on Khomeini sõnadest kinni haaranud
ja ootavda innuga seda apokalüptilist aastat,
kui Jeruusalemm hävitatakse. Leian, et see on huvitav.
Siis mõtlesin, et kui sellest päevast kuulevad ka karismaatilised usklikud,
hakkab liikuma palju hulle ennustusi ja nägemusi Messia naasmise kohta.
Peame valvel olema, et mitte eksitusse sattuda.
Messia ootus kasvab, isegi kui see on valeootus.
Sellest saab põnev aeg ja oleme sellele juba väga lähedal.
Keset kõike seda valmistub Jeesuse pruut Jeesust vastu võtma.
Valmistumisprotsessi olulise osana
leiavad teineteist messiaanlikud juudid ja usklikud rahvaste seast.
Jumala kuningriigis on teatud kord.
Kui me kõik joondume selle korraga, siis midagi vabaneb.
Kui selgroos on üks lüli vigane, on kogu keha halvatud.
Kui see paika nihutada, valu kaob ja saad vabalt keha liigutada.
Kristuse Ihus on ka oma kord, nagu perekonnas ja valitsuseski.
Ka koguduses on kord, kuhu kuuluvad pastorid ja diakonid.
Samamoodi on kord ka suures, rahvusvahelises Kristuse Ihus.
Sellega on seotud tasakaal Iisraelis oleva messiaanliku jäänuse
ja rahvusvahelise, ülemaailmse koguduse ehk ekklesia vahel.
Nende suhe peab tasakaalus olema. Tahan rõhutada, et see ei tähenda
nagu oleks üks neist parem või suurem.
Seda mõistetakse tihti valesti. Ristija Johannes ristis Jeesuse,
kuid Jeesus ei öelnud, et Johannes Temast suurem oleks.
See lihtsalt oli õige kord.
Jeesusele eelnenud prohvetina pidigi Johannes Teda ristima.
Kui Jeesus ristiti, langes Tema peale Püha Vaim.
Lisaks, nagu paljud teavad, on maailmas palju naisi,
kes on oma meestest palju vaimsemad.
Jumala ees ei oma sugu tähtsust, kuid perekonnas on teatud järjekord.
Kui ihus valitseb kord, pole ükski osa teisest parem või suurem,
vaid toimub koostöö. Jeesus on otsekui dirigent.
Kui tahad mängida orkestris, ei saa istuda suvalises kohas.
Muidu ei saaks dirigent orkestrit juhatada.
Viimane paikapandav kord on Iisraeli suhe kogudusega
ehk Iisraelis asuva messiaanliku jäänuse suhe
maailmas asuvate usklikega,
kes mõistavad Iisraeli puudutavaid prohveteeringuid.
Nende vahel on andmisel ja saamisel põhinev side ja kord.
See pole ühesuunaline, vaid kahesuunaline tee või sild.
Lõpuaja prohveteeringuid mõistvad ülemaailmse koguduse inimesed
palvetavad messiaanliku koguduse eest ja hoiavad sellega sidet.
Kui Iisraeli messiaanlik kogukond saavutab täieliku küpsuse,
ta õnnistab ja armastab maailma usklikke. Tekib partnerlus ja abielu.
Efeslaste kirja 3. peatükk ütleb, et see on Jumala saladus.
Jumala saladus on see,
kui messiaanlikust jäänusest ja ülemaailmsest kogudusest
saab partnerlus ihus, pärandis ja Jumala kuningriigi mõistmises.
Siis ilmub nende läbi Jumala tarkus, ühise koguduse kaudu.
Kui ülemaailmne kogudus ja Iisraeli jäänus ühinevad,
ilmutatakse midagi, mida keegi veel ei tea.
See on sünergia. Rohkem kui kumbki neist eraldi oleks.
Siis vabaneb see uus sünergia. Usun, et too sünergia
käivitab Jeesuse tuleku ja Tema riigi rajamise maa peale.
See ei saa sündida ilma Iisraeli ja koguduse partnerluseta.
Nii et joondugem õigesti!
Jeesuse naasmisele
eelneb ka evangeeliumi naasmine Jeruusalemma
ning alanud on seegi protsess.
Seda joondumist näeb ka Apostlite tegude 1:8.
Sõnum Jumala kuningriigist viiakse pealinnast Jeruusalemmast
Juudasse, Samaariasse, Galileasse ja maailma äärtesse.
Ajaloo vältel on arvatud,
et kuna maakera on ümmargune, peaks sõnum ehk tagasi jõudma.
Usume, et see on tõsi.
See on õige arusaamine antud salmist.
Sõnum läheb maailma äärtesse ja naaseb tagasi Jeruusalemma,
sest Jeesus naaseb Jeruusalemma. Kui vaatame kogu peatüki konteksti,
ütleb ingel, et Jeesus tuleb samal kombel nagu Ta taevasse läks.
Apostlite teod 1:8 on misjonikäsk, käsk minna maailma äärtesse.
Lõpuks naaseb Jeesus Ap t 1:11 järgi tagasi Jeruusalemma.
Maailma äärtest peab kuidagi tagasi Jeruusalemma jõudma.
Olen rääkinud maailma eri paigust saabunud inimestega
ja hakanud nägema, kuidas asjad omavahel seotud on.
Vaikse ookeani rahvaste nägemuses algab evangeeliumi naasmine sealt.
Hiinlastel on nägemus Siiditeest, mida mööda evangeelium liigub.
Siiditee ühineb nn Jesaja 19. peatüki maanteega.
See puudutab kogu Lähis-Ida ja on seotud lepituse ja armastusega
juutide, araablaste ja teiste lähis-idalaste vahel ja viib ärkamiseni.
Nii naaseb evangeelium Iisraeli.
Sellega on seotud eriline, uus nägemus.
Samamoodi nagu Jeesus läks lapsena Egiptusse ja naasis sealt,
tuleb ka Egiptuses ärkamine
ja evangeelium naaseb Iisraeli Egiptuse kaudu.
Usume, et see kõik viib ärkamiseni selle rahvuse juures,
vahetult enne Jeesuse naasmist. Siis saab kogu Iisrael päästetud
ja hüüame koos Iisraelis ja maailmas: "Õnnistatud, kes tuleb Issanda nimel!"
ja "Maranata!" Siis tuleb Jeesus ja rajab oma kuningriigi.
2000 aasta eest antud misjonikäsk jõuab lõpule.
Usume, et see muster teostub meie põlvkonna ajal.
Jeruusalemmast lähtunud evangeelium
naaseb maailma äärtest tagasi
ning ühineme armastuse ja leppimise vaimus.
Taotleme Piibli mustrit, palvetame ja valmistume koos Jeesuse tulekuks.
Jeesuse naasmise lähenedes
on ka esmakordselt maailma ajaloos naastud aega,
kus Iisraelis on taas Jeesusesse uskuvaid juute.
Selles finaaletapis
saavad kaks Piibli raamatut täiesti uue tähenduse.
Minu meelest toimub midagi erilist seoses kahe raamatuga -
Apostlite tegude ja Ilmutusraamatuga.
Apostlite teod on huvitav raamat.
Olen juut. Kasvasin üles sünagoogis ja polnud kunagi kirikus käinud.
Kui sain 40 aasta eest ilmutuse Jeesusest,
ei teadnud ma, kuhu minna.
Kas peaksin hakkama katoliiklaseks, protestandiks või nelipühilaseks?
Keegi õhutas lihtsalt Piiblit lugema. Lugesin seda ja märkasin,
et seal oli palju teooriat. Ainult Apostlite tegudes räägiti,
mida inimesed tegid. Mõistsin, et sealt saab mingi malli,
mida tähendab uskuda Jeesusesse.
Siis mõistsin, et usklikuks olemiseks polegi mingit muud mudelit.
Milline muu mudel veel võiks olla? Kas mõni konkreetne kirikkond?
Juutidest usklikena meil polnud sellist võimalust.
Pidime otsima mustrit Piiblist. Ja nii me ka tegime.
40 aasta eest, esimeses juudi usklike laines.
Aastaid pidasime mudeliks Apostlite tegusid,
kust näeb, kuidas asju tuleks teha. Me ei järginud seda küll täht-tähelt,
vaid otsekui raamistikku, mille täitsime Püha Vaimu juhtimisel.
Kui vaatasime usu juudi tausta, märkasime,
et algkogudusel oli arusaam usust Jeesusesse, keset juudi kultuuri.
Olime samas olukorras.
Märkasime, et nad uskusid imesid ja palvetasid keeltes.
Neil olid apostlid ja prohvetid. Tahtsime kõike sama malli järgi teha.
Uskusime sarnastesse asjadesse, mida leiab Apostlite tegudest.
Praegusel ajaloohetkel
on Apostlite teod ärganud ellu täiesti uuel moel.
Mida lähemale jõuame Jeesuse teisele tulemisele,
siis usun, et Apostlite tegudel on teinegi tähendus,
otsekui kahekordne tähendus. Suurem rõhk. Miks?
Istusin ja mediteerisin kord Apostlite tegude raamatu üle.
Äkitselt mõistsin selle ajaloolist konteksti.
Iisrael on olnud hävitatud enamiku möödunud 2000 aastast.
Jeruusalemm hävitati 70. a AD ja uuesti 135. a AD.
Enamik Apostlite tegudest ja suur osa raamatuist
kirjutati vahetult enne seda.
Johannese kirjad ja Ilmutusraamat kirjutati ilmselt pärast seda.
Apostlite teod ja teised kirjad on siiski kirjutatud ajal,
kui Jeruusalemma hävitamine oli alles ees. See tähendab,
et enamiku kirikuajaloost on juudid olnud maapaos.
Polnud Iisraeli riiki ega sealset messiaanlikku jäänust.
Apostlite tegudes oli siiski teisiti.
Kirik levis Euroopasse ja paganarahvaste maailma,
kuid Iisrael oli olemas ja seal oli messiaanlike juutide kogukond.
Tol ainulaadsel hetkel eksisteerisid mõlemad -
nii kogudused maailmas kui messiaanlik jäänus.
Enamiku ajast pole seda olnud. Eksisteeris vaid rahvusvaheline kirik.
Küsisin, kui pikk see periood oli.
Maksimaalselt kestis see aastast 33 AD kuni aastani 70 AD.
See teeb 37 aastat, mis pole teab mis pikk ajajärk.
Põhimõtteliselt kestis kooseksistents vaid ühe põlvkonna.
Mõistsin, et täna,
esimest korda 2000 aasta jooksul, on meil sama olukord.
Eksisteerib nii messiaanlik kogukond Iisraelis
kui ülemaailmne kogudus ja nad suhtlevad omavahel.
Apostlite teod on olnud 2000 aastat kogudusele universaalseks mudeliks,
nüüd naaseme ka Apostlite tegude ajaloolisse, geograafilisse konteksti.
Apostlite tegude ajalooline kontekst ärkab taas ellu.
Käimas on eriline periood. Toona kestis see 37 aastat.
Ma ei tea, kas nüüd kestab see 27, 47, 30, 10 või 60 aastat,
kuid see kokkulangemisperiood oli toona vahetult enne seda,
kui rahvad tulid hävitama Jeruusalemma.
Sama kokkulangemine on nüüd taas enne seda,
kui rahvad ründavad Jeruusalema.
70. a AD lasi Jumal Jeruusalemma hävitada,
sest oli karistuse aeg. Nüüd on olukord teine.
Nüüd pole karistuse, vaid Jumala sekkumise aeg.
Minu arvates tähendab see Jeesuse naasmist.
Ajaloolised ja prohvetlikud elemendid ühinevad kõige lihtsamal moel.
Loogiliselt ja kontekstuaalselt oleme sisenemas ajajärku,
mil ärkab ellu Apostlite tegude ajalooline kontekst,
taas vahetult enne Jeruusalemma hävinguni viivat rünnakut.
Prohvetlikult näib, et Jeesus sekkub ja see on Tema teine tulemine.
Lõpptulemusena näib,
nagu käes oleks eriline aeg nii Iisraelis kui maailmas.
Apostlite teod omandavad erilise aktuaalsuse.
See pole lihtsalt olevikumudel, vaid hõlmab ka prohvetlikke elemente.
Loome uuesti seda, mis toimus enne Jeruusalemma hävingut,
kui Jeesus oli taevasse läinud. Nüüd on Ta tagasi tulemas.
Apostlite tegude kontekst on erilisel moel ellu ärkamas.
Apostlite tegude mudel on alati usklikele aktuaalne olnud,
kuid nüüd ärkab see prohvetlikult ellu konkreetse ajajärguna.
Oleme astumas uude apostellikku aega,
mis tähendab messiaanliku jäänuse ja ülemaailmse koguduse
simultaanset olemasolu. Siis annab Jumal erilise õnnistuse.
Tuleb palju rünnakuid, aga ka imesid, ärkamist ja tagakiusu
ning peagi ka apokalüptilisi asju.
Apostlite tegude ajal ei saanud Ilmutusraamat veel teostuda,
sest see oli veel kirjutamata.
Ilmutusraamatu kogemise aeg on alles nüüd.
Läbi ajaloo on vaieldud, kuidas Ilmutusraamatut tõlgendada.
Kuidas seda ka ei tõlgitseta,
on seal kirjeldatud maapealseid sündmusi,
mis eelnevad Jeesuse naasmisele.
Olenemata su eskatoloogiast näed, et seal raamatus toimub ühtteist.
Mõtlesin, et igal juhul oleme lähenemas sellele ajale.
Ma ei tea, millal Jeesus naaseb, kuid see läheneb pidevalt.
Osa Ilmutusraamatus ennustatud asjust pole veel teostunud
ja on alles ees.
Need peavad juhtuma kuskil, mingil ajal, mingitele inimestele.
Kes nad ka poleks, elavad nad vahetult enne Jeesuse naasmist.
See puudutab nii inimesi maailmas, kuid ka Iisraelis,
sest Jeesus naaseb Jeruusalemma. See juhtub kunagi kellelegi,
aga need inimesed on ehk täna siin. Ma ei väida, et see peab nii olema,
kuid Ilmutusraamatu sündmused paiknevad sellises prohvetlikus,
ajaloolises ja geograafilises kontekstis,
et need võivad juba alata.
Ilmutusraamatu ajal muutub usklike side taevase reaalsusega
palju tugevamaks.
Kui loen Ilmutusraamatut, märkan,
et kõikjal maailmas ja ka Iisraelis peab olema inimesi,
kes kogevad tagakiusu, kuid ka prohveteerivad
ja kuulutavad evangeeliumi. Neile tundub, et taevas on avatud.
Inglid on neile lähemal. Nad palvetavad ja näevad nägemusi.
Kui nad palvetavad, inglid liiguvad ja kohtuotsused viiakse ellu.
Neil on vahetu kogemus taeva ja maa koostööst.
See pole üksnes eskatoloogia, see on kogemus. On grupp inimesi,
kes kogevad midagi. Küsisin, kas need asjad on juba toimunud.
Osaliselt seda algkoguduses toimus,
aga Ilmutusraamatut ja eriti 19. peatükki,
kus Jeesus laskub valgel hobusel koos oma armeega avatud taevast,
ei saa lugeda nii, nagu see oleks juba toimunud.
Kui enamik Ilmutusraamatust, kui mitte kõik, pole veel teostunud,
juhtub suur osa sellest vahetult enne Jeesuse naasmist. Varsti!
Koos Ilmutusraamatu kulgemisega avaneb taevas üha enam.
Ilmutusraamatus hakkab taevas tasapisi avanema. See algab uksest.
Johannes palvetas maa peal. Ta süda avanes, kui Jeesus koputas.
Ta nägi ust taevasse ja läks sisse. Ta ei läinud taevasse füüsiliselt.
Ta oli maa peal ja koges taevast.
Kuid seejärel avanevad taevad üha rohkem.
Kõik hakkasid maa peal palvetama ja kogesid sama, mis Johannes.
Johannesee kogemus oli eriline. Keegi ei saa nii sügavat kogemust,
kui Johannesel oli, kuid meil on vaimne ligipääs taevasse.
Maa peal olevad inimesed võivad kogeda, mis taevas toimub.
Kuigi see on üleloomulik, on see lõpuajal siiski normaalne.
Kõik Ilmutusraamatu sündmused
algavad palvest või ülistusest.
Pasunatele eelneb inimeste palve.
"Ja suitsutusrohtude suits tõusis koos pühade palvetega
ingli käest Jumala ette." Ilm 8:4
Vihakarikatele aga eelneb ülistus.
"Suured ja imelised on sinu teod, Issand Jumal, Kõigeväeline!
Õiged ja tõelised on sinu teed, sa paganate kuningas!
Kes ei peaks kartma sind, Issand, ning ülistama sinu nime?
Sina üksi oled püha,
kõik paganad tulevad ning kummardavad sinu ette,
sest su õiged seadmised on saanud avalikuks.'" Ilm 15:3-4
Ilmutusraamatu lõpus saab Johannes sarja nägemusi,
kust näeb pitserite avamisest alanud protsessi lõppu.
Jeesus naaseb omadega maa peale valitsema.
Sellele eelneb Talle pulma ülistusmöll.
See juhtub mingile inimgrupile mingil ajal ja see on kättesaadav.
Võiksime hakata seda kogema, kuigi oleme maa peal nagu Johannes,
ja näha selget nägemust, mida Jumal ja inglid teevad,
kuidas taevad avanevad ja mis taevast alla tuleb.
Mis on tuli, mis on inglid, kohtuotsused, arm ja ärkamine?
Jumala rahvas maa peal kogeb taevas toimuvat ja teeb koostööd.
See, mis maa peal seotakse, saab seotud ka taevas.
Ilmutusraamatus toimub palju üleloomulikku
taeva inglite koostöös pühadega maa peal.
Taevad avanevad. See võib juhtuda. See peab ju millalgi juhtuma.
Usun, et Jumal kutsub meid Ilmutusraamatut kogema.
See võib juhtuda. Uksed avanevad ja inimesed võivad sisse astuda.
See tähendab, et kui ülistame, palvetame ja prohveteerime,
juhtub veel rohkem. Tuleb raskeid sündmusi
ja tagakiusu, kuid tuleb ka ärkamist, imesid ja seda tüüpi asju,
mis sünnivad Jeesuse naasmisele eelneva põlvkonna ajal.
Oleme selle lävepakul. Andku Jumal meile alandlikkust, usku
ja tõearmastust, et hülgaksime vale, haaraksime heast ja edeneksime,
nii et Jumal võiks teostada maa peal oma tahte meie põlvkonna ajal.
Palvetame lõpetuseks.
Aitäh, Isa, selle eest, et viid maailmaajaloo lõpule
täpselt oma hea plaani järgi.
Lase oma armus meil kõigil Sulle meelepäraselt joonduda
ja olla kohas, mille Sa oled ise igaühele finaaletapis määranud.
Sinu Poja Jeesuse nimel. Aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri